Úradný vestník L 253 , 29/09/1994 S. 0032 - 0033



Rozhodnutie Spoločného výboru EHP č. 10/94 z 12. augusta 1994, ktorým sa mení a dopĺňa protokol 31 k Dohode o EHP týkajúci sa spolupráce v osobitných oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, upravenú protokolom upravujúcim Dohodu o Európskom hospodárskom priestore, ďalej len "dohoda" a najmä na jej články 86 a 98, keďže článok 1 protokolu 31 k dohode stanovuje, aby spolupráca v oblasti výskumu a technologického vývoja týkajúca sa implementácie tretieho rámcového programu spoločenstva (1990až 1994) [1] prostredníctvom jeho osobitných programov; keďže je vhodné rozšíriť túto spoluprácu na implementáciu štvrtého rámcového programu spoločenstva (1994 až 1998) [2] prostredníctvom jeho osobitných programov; keďže protokol 31 by sa preto mal zmeniť a doplniť, aby od dátumu prijatia uvedeného štvrtého rámcového programu umožnil túto rozšírenú spoluprácu, ROZHODLA TAKTO: Článok 1 Článok 1 protokolu 31 k dohode sa nahrádza takto: "Článok 1 Výskum a technologický vývoj 1. Štáty EZVO sa zúčastňujú od 1. januára 1994 na implementácii aktivít rámcového programu spoločenstva v oblasti výskumu a technologického vývoja uvedeného v odseku 5 prostredníctvom účasti na ich osobitných programoch. 2. Štáty EZVO prispievajú finančne na aktivity uvedené v odseku 5 v súlade s š článkom 82 ods. 1 písm. a) dohody. 3. Štáty EZVO sa plne zúčastňujú na zasadnutiach všetkých výboroch ES, ktoré pomáhajú Komisii ES pri riadení, vývoji a vykonávaní aktivít uvedených v odseku 5. 4. Vzhľadom na osobitný charakter spolupráce, ktorá sa predvída v oblasti výskumu a technologického vývoja, predstavitelia štátov EZVO sú naviac spojení s prácou Výboru pre vedecký a technický výskum (Crest) a ostatných výborov ES, s ktorými sa Komisia ES radí v tejto oblasti do miery, ktorá je nevyhnutná pre dobré fungovanie tejto spolupráce. 5. Nasledovné akty spoločenstva, ako aj od nich odvodené akty, sú predmetom tohto článku: — 390 D 0221: Rozhodnutie Rady 90/221/EHS/Euratom z 23. apríla 1990 o rámcovom programe aktivít spoločenstva v oblasti výskumu a technologického vývoja (1990 až 1994) (Ú. v. ES L 117, 8.5.1990, s. 28), — 394 D 1110: Rozhodnutie č. 1110/94/ES Európskeho parlamentu a Rady z 26. apríla 1994 týkajúce sa štvrtého rámcového programu o aktivitách Európskeho spoločenstva v oblasti výskumu a technologického vývoja a demonštrácii (1994 až 1998) (Ú. v. ES L 126, 18.5.1994, s. 1). 6. Vyhodnotenie a významné presmerovanie aktivít v rámcových programoch aktivít spoločenstva v oblasti výskumu a technologického vývoja uvedeného v odseku 5 upravuje postup uvedený v článku 79 ods. 3 dohody. 7. Dohoda nemá vplyv na bilaterálnu spoluprácu uskutočňovanú podľa rámcového programu pre aktivity spoločenstva v oblasti výskumu a technologického vývoja (1987 až 1991) [3], ani na spoluprácu, na ktorú sa nevzťahuje dohoda v rámci bilaterálnych rámcových dohôd pre vedeckú a technickú spoluprácu medzi spoločenstvom a štátmi EZVO." Článok 2 Toto rozhodnutie nadobúda účinnosť 1. novembra 1994 za predpokladu, že budú predložené Spoločnému výboru EHP všetky notifikáciepožadované podľa článku 103 ods. 1 dohody. Článok 3 Toto rozhodnutie sa zverejní v oddieli EHP a v doplnku EHP Úradného vestníka Európskych spoločenstiev. V Bruseli 12. augusta 1994 Za Spoločný výbor EHP predseda H. Hafstein [1] Ú. v. ES L 117, 8.5.1990, s. 28. [2] Ú. v. ES L 126, 18.5.1994, s. 1. [3] 387 D 0516: Rozhodnutie Rady 87/516/Euratom/EHS z 28. septembra 1987 (Ú. v. ES L 302, 24.10.1987, s. 1). --------------------------------------------------